Halimah As-Sa'diyah

Halimahtus Sa'adiah () atau nama sebenarnya Halimah binti Abi Dhuayb Abdullah ibn Al-Harith ibn Shagna ialah ibu susu yang juga merangkap ibu angkat bagi Nabi Muhammad s.a.w. Halimah dan juga suaminya Al-Harith bin Andul Uzza berasal daripada kabilah atau puak Arab Sa'd bin Bakr, yang merupakan sub-bahagian dari Hawazin (kabilah atau puak terbesar yang menguasai wilayah Arab utara pada ketika itu).

Tradisi Arab ketika zaman itu ialah menghantar bayi yang baru lahir untuk disusukan di persekitaran padang pasir yang lebih sihat berbanding di kota Makkah. Para ibu susu Badwi tersebut bagaimanapun lebih gemarkan bayi yang bapanya masih hidup. Begitu juga Halimah, namun disebabkan gagal mendapat bayi lain, beliau mengambil juga Muhammad SAW, lapan hari selepas baginda diputerakan. Beliau menyusukan baginda sehingga cerai susu sekitar umur dua tahun sebelum dipulangkan kepada ibunya Aminah binti Wahab. Bagaimanapun beliau meminta dan dibenarkan untuk terus memelihara baginda sehinggalah berumur empat atau lima tahun, iaitu sehingga peristiwa hati baginda dicuci Malaikat Jibril.

Makam Halimah terletak di Jannatul Baqi, Madinah, Arab Saudi.

Anak 
 Abdullah ibn Al-Harith
 Anissa binti Al-Harith
 Hothafa binti Al-Harith (juga dikenali sebagai Al-Shaimaa binti Al-Harith

Lihat juga 
 Sahabat nabi
 Aminah binti Wahab

Rujukan 

Sahabat Nabi
Wanita abad ke-7‏‎
Bani Hawazin
Ibu susu